CELEX: 32002D0442
Language: el
Date: 2002-06-10 00:00:00
Title: 2002/442/ΕΚ: Απόφαση της Επιτροπής, της 10ης Ιουνίου 2002, που επιτρέπει στο Βέλγιο να πραγματοποιεί μόνο δύο έρευνες χοιροειδών ανά έτος (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 2061]

Avis juridique important

|

32002D0442

2002/442/ΕΚ: Απόφαση της Επιτροπής, της 10ης Ιουνίου 2002, που επιτρέπει στο Βέλγιο να πραγματοποιεί μόνο δύο έρευνες χοιροειδών ανά έτος (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 2061]  

Επίσημη Εφημερίδα αριθ. L 152 της 12/06/2002 σ. 0029 - 0030

Απόφαση της Επιτροπήςτης 10ης Ιουνίου 2002που επιτρέπει στο Βέλγιο να πραγματοποιεί μόνο δύο έρευνες χοιροειδών ανά έτος[κοινοποιηθείσα υπό τον αριθμό Ε(2002) 2061](Τα κείμενα στη γαλλική και στην ολλανδική γλώσσα είναι τα μόνα αυθεντικά)(Κείμενο που παρουσιάζει ενδιαφέρον για τον ΕΟΧ)(2002/442/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 93/23/ΕΟΚ του Συμβουλίου, της 1ης Ιουνίου 1993, σχετικά με τις στατιστικές έρευνες που θα πρέπει να πραγματοποιούνται στον τομέα της παραγωγής χοίρων(1), όπως τροποποιήθηκε τελευταία από την οδηγία 97/77/ΕΚ(2), και ιδίως το άρθρο 1 παράγραφοι 2, 3 και 4,Εκτιμώντας τα ακόλουθα:(1) Το Βέλγιο υπέβαλε μεθοδολογική τεκμηρίωση η οποία, σύμφωνα με την οδηγία 93/23/ΕΟΚ, εγγυάται τη διατήρηση της ποιότητας των προβλέψεων παραγωγής.(2) Σύμφωνα με την οδηγία 93/23/ΕΟΚ, μπορεί να επιτραπεί στα κράτη μέλη, μετά από αίτησή τους, να χρησιμοποιούν διοικητικές πηγές αντί των στοιχείων που λαμβάνονται με στατιστικές έρευνες του ζωικού κεφαλαίου, εφόσον πληρούνται τα κριτήρια της εν λόγω οδηγίας· το Βέλγιο υπέβαλε παρόμοια αίτηση.(3) Είναι απαραίτητο να επιτραπεί στο Βέλγιο να προβαίνει σε δύο μόνον έρευνες ετησίως, απέχουσες χρονικά κατά έξι μήνες, ήτοι κατά τους μήνες Μάιο/Ιούνιο και Νοέμβριο/Δεκέμβριο, καθώς και να χρησιμοποιεί τις διοικητικές πηγές τις οποίες μνημονεύει.(4) Η παρούσα απόφαση είναι σύμφωνη με τη γνωμοδότηση της μόνιμης επιτροπής γεωργικών στατιστικών που θεσπίστηκε με την απόφαση 72/279/ΕΟΚ του Συμβουλίου(3),ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Επιτρέπεται στο Βέλγιο να προβαίνει σε δύο μόνον έρευνες ετησίως, χρονικά απέχουσες μεταξύ τους κατά έξι μήνες, ήτοι κατά τους μήνες Μάιο/Ιούνιο και Νοέμβριο/Δεκέμβριο.Άρθρο 2Οι όροι τους οποίους πρέπει να τηρεί το Βέλγιο όταν χρησιμοποιεί διοικητικά στοιχεία για την κατάρτιση των προβλέψεών του όσον αφορά την ακαθάριστη εγχώρια παραγωγή, παρατίθενται στο παράρτημα της παρούσας απόφασης.Άρθρο 3Η παρούσα έγκριση χορηγείται για χρονικό διάστημα τριών ετών.Άρθρο 4Η παρούσα απόφαση απευθύνεται στο Βασίλειο του Βέλγίου.Βρυξέλλες, 10 Ιουνίου 2002.Για την ΕπιτροπήPedro Solbes MiraΜέλος της Επιτροπής(1) ΕΕ L 149 της 21.6.1993, σ. 1.(2) ΕΕ L 10 της 16.1.1998, σ. 28.(3) ΕΕ L 179 της 7.8.1972, σ. 1.ΠΑΡΑΡΤΗΜΑΒασικοί όροι που καθορίζουν τη χρήση της βάσης διοικητικών στοιχείων Sanitel για την κατάρτιση προβλέψεων που αφορούν την ακαθάριστη εγχώρια παραγωγή:1. Μια ομάδα συνεργασίας που απαρτίζεται από αρμοδίους του Εθνικού Ινστιτούτου Στατιστικής (INS) του βελγικού Υπουργείου Οικονομικών, του Κέντρου Γεωργικής Οικονομίας (CEA) του Υπουργείου Γεωργίας και Μεσαίων Τάξεων ή αντίστοιχων οργανισμών και η οποία θεσπίζεται στα πλαίσια της περιφερειακής διαίρεσης και της Ευρωπαϊκής Επιτροπής, εποπτεύει τη χρήση της βάσης διοικητικών στοιχείων Sanitel για την κατάρτιση προβλέψεων που αφορούν την ακαθάριστη εγχώρια παραγωγή.Η εν λόγω ομάδα μεριμνά κυρίως ώστε η διαδικασία επικαιροποίησης του μητρώου Sanitel να συνεχίσει να διασφαλίζει επαρκή κάλυψη και αντιπροσωπευτικότητα όσον αφορά τα αποτελέσματα των ερευνών για το ζωικό κεφάλαιο χοίρων. Η ομάδα προβαίνει απαραιτήτως σε διεξοδική εξέταση κάθε σημαντικής μεταβολής της βάσης διοικητικών στοιχείων Sanitel.2. Το Βέλγιο διαβιβάζει στην Ευρωπαϊκή Επιτροπή, πριν από τις 31 Δεκεμβρίου 2004, έκθεση σχετικά με την κτηθείσα εμπειρία κατά τη χρήση της βάσης διοικητικών στοιχείων Sanitel για την κατάρτιση προβλέψεων που αφορούν την ακαθάριστη εγχώρια παραγωγή.